Soja produkte | Health24
Posted by: Sonja | 2009/06/19
Is soja melk gesonder as gewone melk? As ' n mens ' n sensitiewe dikderm het sal dit beter wees om soja produkte te gebruik?
Beide lae-vet koeimelk en sojamelk (as dit met kalsium verryk is), is uitstekende kosse en ewe gesond. As jy aan prikkelbare dermsindroom (PDS) ly dan is dit nie te se dat sojaprodukte beter met jou gaan akkordeer as gewone melk nie. Die een probleem met alle sojaprodukte is dat dit geneig is om winderigheid te veroorsaak en dit is iets wat potensieel jou PDS kan vererger. As jy 'n egte melkallergie het, dan sal jy sojaprodukte wel beter verdra, maar jy sal jou moet laat toets om uit te vind of jy wel allergies is, al dan nie. Indien jy begin om sojamelk te gebruik, maak net seker dat dit ten minste 1 mg kalsium per ml bevat soos gewone melk andersins moet jy 'n kalsiumaanvulling gebruik.